kardosdrur/scandi-wiki huggingface dataset:
Christoffel Bisschop

Christoffel Bisschop (født 22. april 1828 i Leeuwarden, død 5. oktober 1904 i Haag) var en hollandsk maler. 

Han var oprindelig elev af W.H. Schmidt i Delft, arbejdede så i Paris under Gleyre og Le Comte og kom 1853 tilbage til Holland, hvor han virkede siden, særlig i Haag og i Hindeloopen i Frisland. Det var hovedsagelig sidstnævnte egn, der ydede ham farverigt og virkningsfuldt stof til populære billeder, hyggelige interiører med kraftig indfaldende sollys og fængslende folkelivssujetter — lidt à la Pieter de Hooch; også andre af det 17. århundredes malere (Rembrandt, N. Maes) har haft indflydelse på hans arbejders maleriske holdning. Han malede "Rembrandt ved den anatomiske Forelæsning" (1867). Ellers gengav han nutidslivet, blandt mange andre "Søndag morgen" (guldmedalje i Amsterdam), "Borgmesterens døtre", "En dåbsdag i Hindeloopen i Friesland", "Vinter i Friesland" (1867, Rijksmuseet i Amsterdam), "Den tomme vugge", "Mennonitter-kommunion i Hindeloopen" (1880, i dronningen af Hollands eje), "Ung kvinde med spejl" (Neu. Pinakotek i München).

Galleri

Eksterne henvisninger 

Salmonsens Konversationsleksikon, 2. udgave, bind III, s. 300; opslag: Bisschop, Christoffel

Malere fra Nederlandene
Nicolaes Berchem

Nicolaes (Claes) Pieterszoon Berchem (født 1. oktober 1620 i Haarlem, død 18. februar 1683 i Amsterdam) var en nederlansk maler og raderer. 

Efter den første undervisning under faderen, stillebensmaleren Pieter Claesz, udførte han en del arbejder med historisk staffage, der viser påvirkning af læreren Moyaert. I 1642 blev han medlem af Haarlems Gilde, i 1677 flyttede han til Amsterdam. En tid lang har han været i Italien (Rom), og her fandt han sit speciale: skønne landskaber med lysmættet luft og livfuld hyrdestaffage; han udførte så mange billeder af denne art, at de til sidst ofte blev ret skabelonmæssige. Han er repræsenteret i de fleste kunstmuseer, således i Københavns ved to udmærkede høstbilleder i Moltke’s Galleri i København, i Nivaagaards Malerisamling m. v. Hans kunst dannede skole, mange elever sluttede sig til ham, og hans arbejder gengaves i talrige stik. Han var en åndfuld raderer (ca. 60 blade, hvoraf gode prøver i Kobberstiksamlingen i København).

Kilder 
 

Malere fra Nederlandene
Raderere
Nederlændere i 1600-tallet
Oscaruddelingen 2015

Oscaruddelingen 2015 var den 87. udgave af oscaruddelingen og fandt sted 22. februar 2015 i Dolby Theatre i Hollywood. Neil Patrick Harris var vært for første gang.

I Danmark blev uddelingen vist på TV 2 med Stéphanie Surrugue som studievært.

Prisen som årets bedste film blev tildelt Birdman, der også vandt for bedste instruktør, bedste fotografering og bedste manuskript.

Nomineringer og prisvindere

 

Nedenfor angives film nomineret i hver af kategorierne. Vinderen er fremhævet med fede typer.

Film med flere nomineringer

Referencer

Eksterne henvisninger
 Oscar.com – officiel side for uddelingen

2015
Kultur i 2015
Nøddekrige

Nøddekrigen (Nucifraga caryocatactes) er en kragefugl på størrelse med Skovskaden. Den yngler i områder med nåleskov i det sydlige Norge og Sverige, i Centraleuropa, i det nordlige Rusland og Sibirien til Stillehavskysten, i Japan og i et område ned gennem Kina til Himalaya. Fuglen er en sjælden træk- og vintergæst i Danmark.   På den danske rødliste 2019 angives at den som uddød som ynglefugl  i Danmark.

Kilder og henvisninger

 Dansk Ornitologisk Forening: Nøddekrige (Nucifraga caryocatactes).

Fugle fra Eurasien
Kragefugle
Hotels.com

Hotels.com er en websted til reservation af hotelværelser. Virksomheden blev grundlagt i 1991 under navnet Hotel Reservations Network (HRN). I 2001 blev virksomheden en del af Expedia Inc., og i 2002 ændrede den navn til Hotels.com. Hotels.com drives af Hotels.com LP, der er et kommanditselskab fra Dallas, USA.

Historie 
Hotels.com blev grundlagt i 1991 af David Litman og Robert Diener under navnet Hotel Reservations Network (HRN), der tilbød hotelreservationer i USA. I 2001 blev virksomheden opkøbt af USA Networks Inc (USAI), som også tilegnede sig aktiemajoriteten i onlinerejsebureauet Expedia.

I 2002 ændrede HRN navn til Hotels.com og lancerede offline varemærket 1-800-2-Hotels samt muligheden for at foretage hotelreservationer online. I løbet af de efterfølgende to år oplevede virksomheden en hastig international ekspansion med tilføjelse af 29 nye hjemmesider. I 2003 tog USAI navnet InterActiveCorp (IAC). I 2005 udskilte IAC sin rejsevirksomhed under navnet Expedia, Inc. Hotels.com blev derefter et driftsselskab under Expedia, Inc.

International vækst siden 2002 har inkluderet hjemmesider for Nordamerika, Mellemamerika, Sydamerika, Europa, Australien, Japan, Kina, Stillehavsområdet, Mellemøsten og Sydafrika. Hjemmesider for Indonesien og Vietnam blev lanceret i 2011.

Krænkelse af de amerikanske handicappedes rettigheder 
I maj 2007 blev der anlagt et kollektivt søgsmål mod Hotels.com (Smith v. Hotels.com L.P., California Superior Court, Alameda County, sagsnr. RG07327029) for ”vedvarende diskrimination af personer med fysiske handicap, som gerne vil, men ikke kan, bruge Hotels.coms verdensomspændende reservationsnetværk til at foretage reservationer af hotelværelser". Virksomheden afslog anklagen og modsatte sig søgsmålet, men blev fundet skyldig for overtrædelse af Californiens Unruh Civil Rights Act (Unruhs borgerrettighedslov) og for overtrædelse af Unfair Competition Law (Konkurrenceloven). Hotels.com gik derefter med til at levere passende oplysninger om handicapfaciliteter på hoteller, der sælges på deres hjemmeside.

Hotelprisindeks 
Siden 2004 har Hotels.com to gange årligt udgivet en oversigt over internationale tendenser for hotelværelsespriser, der hedder Hotel Price Index™. Indekset anvender de priser, der er betalt pr. værelse af Hotels.com-kunder, sammen med et vægtet gennemsnit baseret på antallet af værelser, der er solgt på hvert af de markeder, som Hotels.com opererer på. Oplysningerne inkluderer bemærkelsesværdige prisændringer og sammenligninger mellem destinationer, hoteltyper og andre prisrelaterede statistikker for de foregående seks måneder. Hotelprisindekset udgives både digitalt og i en trykt udgave, og det er rettet mod journalister, medierne og hotelejere som en del af virksomhedens PR-aktiviteter.

Se også 
 trivago lignende site der også er ejet af Expedia Inc.

Referencer 

Netbutikker
Turisme
Hotel-, restaurant- og turistvirksomheder
Softwarevirksomheder fra USA
Erik Siboni

Erik Anton Valdemar Siboni (født 26. august 1828 i København, død 11. februar 1892 sammesteds) var en dansk komponist. Han var søn af Giuseppe Siboni. 

Siboni var elev af J.P.E. Hartmann og af Ignaz Moscheles og Moritz Hauptmann i Leipzig. Han deltog som dansk frivillig i Treårskrigen mod Slesvigholstenerne, studerede derefter flere år i Wien, hvorefter han nedsatte sig i København. 1865—83 var han Peter Heises efterfølger som musiklærer ved Sorø Akademi. Af hans talrige kompositioner skal nævnes operaerne Carl II's Flugt (Det Kongelige Teater 1861) og Loreley, et Stabat mater, koncertdramaet Stormen paa Kjøbenhavn og andre korværker, deriblandt Slaget ved Murten, 2 symfonier, ouverturer, en række værker for kammermusik, desuden forskellig klavermusik og sange.

Kilder 

  

Komponister fra Danmark
Personer i Treårskrigen fra Danmark
Danskere i 1800-tallet
Personer fra København
Eli Møller

Eline Møller (født 9. december 1863 i Sejling, død 21. maj 1941 i København) var dansk gynækolog.

Familie og opvækst 
Datter af højskolemoder og kvindesagsforkæmper Jutta Bojsen-Møller født Boisen (17 marts 1837 i Store Heddinge - 12. januar 1927 i København) og sognepræst Frederik Otto Ditlev Møller, (23. juli 1814 i Odder - 27. juni 1892 i København). 
Eli var den tredje i rækken af otte børn og voksede op i traditionsrig grundtvigiansk præsteslægt i Sejling. Familien flyttede tilbage til Sjælland da Eli var 11. Familien finansierede de seks brødres uddannelse, mens Eli måtte finansiere sin egen uddannelse.

Lægegerning 
I 1895 tog Eli kandidateksamen ved medicinstudiet på Københavns Universitet som den tiende i rækken af kvindelige læger i Danmark.

Hun havde stor interesse for gynækologi og obstetrik, og offentliggjorde tidligt i karrieren et større videnskabeligt arbejde om en alternativ fødestilling, det walcherske hængeleje. I modsætning til Danmarks første kvindelige læge Nielsine Nielsen, der også ønskede at specialisere sig i gynækologi, lykkedes det for Eli. 

Eli havde faglige mentorer i Leopold Meyer og Thorkild Rovsing og i 1906 blev hun Danmarkshistoriens første kvindelige dr.med. på disputatsen "Partus præmaturus artificialis ved mekanisk Misforhold", der handlede om vanskelige fødsler fremkaldt før tiden.

I 1907 blev hun reservekirurg hos Thorkild Rovsing på Frederiks Hospital og derefter i 1910 overtog hun ledelsen af en privat klinik for kvindesygdomme og fødselshjælp på Hauser Plads.

Fra 1921 stod hun for seksualoplysning i Dansk Kvindesamfunds regi og holdt forelæsninger om moderskab og kvindelig seksualhygiejne for universitetsstuderende og unge kvinder ved København kommunes fortsættelseskurser. Eli var ikke en forkæmper for seksuelt løssluppenhed men hun udtalte dog at "Man maa forstaa den Tid, man lever i" og mente at det var vigtigt at man havde indsigt i basale kønslige spørgsmål. Senere kvindelige læger som Dida Dederding og Johanne Næser overtog hendes syn på køn og seksualitet.

Kvinderegensen 
Eli startede i 1929 en landsindsamling for Danmarks første kvindekollegium, Kvinderegensen, som blev indviet i 1932 med dronning Alexandrine som protektrice. Hun var formand for kollegiets første eforat og modtog i 1932 Fortjenstmedaljen i guld for sit initiativ.

Ægteskab 
Eli giftede sig 5. juni 1913, som 50-årig, med den seks år yngre gynækologkollega Alfred Theodor Helsted (1. januar 1870 i København - 22. februar 1940 København). Ægteskabet var naturligt nok barnløst men ægtefællerne var havde et godt faglig parløb. I 1922 skrev de sammen afsnittet "Sygdomme i de kvindelige Kønsorganer" i "Lærebog i Kirurgi". 
I 1933 blev Eli ramt af flere alvorlige hjerneblødninger,og i den sidste tid var hun fuldstændig afhængig af ægtefællens kærlige pleje.

Referencer

Eksterne henvisninger 
 Eli Møller  i Dansk kvindebibliografisk leksikon

Gynækologer fra Danmark
Mikkel Thorup

Mikkel Thorup (født 1965) er en dansk professor i datalogi på Datalogisk Institut på Københavns Universitet.
Han studerede på DTU og blev færdig i 1990, og tog herefter en ph.d. på Oxford University i 1993. Fra 1993 til 1998 var han ansat på Københavns Universitet og var herefter ansat på AT&T Labs i Florham Park, USA . I 2013 blev han ansat som professor i datalogi.

Thorups primære arbejde har omhandlet algoritmer og datastruktur. Et af hans mest velkendte resultater er afstande mellem planare grafer (Thorup, 1999).
Sammen med Mihai Pătraşcu har han arbejdet med hashfunktioner

Thorup er redaktør på det videnskabelige tidsskrift Journal of the ACM i emner der berører algoritmer og datastrukturer. Han er endvidere medlem af redaktionerne på SIAM Journal on Computing, ACM Transactions on Algorithms og Theory of Computing.
Han har været fellow i Association for Computing Machinery siden 2005 for sine bidrag til algoritmer og datastrukturer. Han blev medlem af Videnskabernes Selskab i 2006. I 2010 modtog han AT&T Fellows Honor for “enestående innovation i algoritmer, herunder avancerede hashing og stikprøver anvendes på AT & Ts trafikanalyse på internettet og tale-tjenester.”

I 2011 modtog han sammen med fire andre David P. Robbins Prize fra Mathematical Association of America for at have løst det omkring 150 år gamle problem med at finde det maksimale udhæng for en stabel af identiske blokke. “The papers describe an impressive result in discrete mathematics; the problem is easily understood and the arguments, despite their depth, are easily accessible to any motivated undergraduate.” 

I 2015 modtog han Villum Kann Rasmussens Årslegat til Teknisk og Naturvidenskabelig Forskning på 5 mio. DKK for sit arbejde.

Udvalgte publikationer 

  Announced at FOCS 1997.
  Preliminary version published in FOCS 2006, .
 .
  2011 MAA Robbins Award.

Referencer

Eksterne henvisninger 
 Thorups hjemmeside
 Afhandling 

Professorer fra Københavns Universitet
Dataloger fra Danmark
Modtagere af Villum Kann Rasmussens Årslegat til Teknisk og Naturvidenskabelig Forskning
Medlemmer af Videnskabernes Selskab
Frederiks Plads

Frederiks Plads er et kommende byggeri midt i Aarhus der indeholder 6 bygninger i varierende højde hvoraf de 5 er højhuse. De består af bygning F, 19 etager 81 m, bygning E, 14 etager 62,5 m, bygning G, 10 etager 32 m, bygning H, 10 etager 32 m, bygning C, 7 etager 33 m. Frederiks Plads er på i alt ca. 48.500 m2, heraf ca. 35.000 m2 erhverv (ca. 5000 m2 butikker) og 12.000 m2 boliger med 1.500 m2 butik. Der etableres 500 p-pladser fordelt på flere etager under jorden med tilkørsel fra Værkmestergade. Forventet byggestart er Januar 2015.

Byggeriet bliver opført af NCC og Bricks og er tegnet af Arkitektfirmaet C. F. Møller.

Kilder

Bygninger, konstruktioner og anlæg i Aarhus
Comwell
Stavanger Storsenter

Stavanger Storsenter er et indkøbscenter i Stavanger centrum, Norge. Storcentret har 70 butikker, hvilket gør det til det største i Stavanger, fordelt på fire bygninger, hvoraf to af bygningerne er koblet sammen med en bro. Det ejes af Steen & Strøm.

Indkøbscentret består af de tidligere storcentre Arkaden og Torgterassen, samt dele af Hetland Sparebanks tidligere lokaler.

Eksterne henvisninger 
 Hjemmeside 

Indkøbscentre i Norge
Storsenter
Elisabeth Brøndsted Skolen

Elisabeth Brøndsted Skolen blev grundlagt i 1884 som Aalborg højere Pigeskole af Helga Scholten. 
I 1917 overtog Elisabeth Brøndsted ledelsen. Hun bragte nye pædagogiske tilgange med sig, som byggede på gruppearbejde og elevforedrag. I 1934 begyndte skolen af lukke drenge ind samtidig med at der blev ansat mandlige lærere. Den nye fællesskole kom nu til at hedde Elisabeth Brøndsteds Skole.

Skolen blev i 1973 lagt sammen med en anden privatskole i Aalborg og den nye skole kom nu til at hedde Skipper Clement Skolen.

Privatskoler i Danmark
Etableret i 1884
Uddannelse i Aalborg
Ophørt i 1973
Horstedt (Niedersachsen)

Horstedt er en kommune i Samtgemeinde Sottrum med knap 1300 indbyggere (2013). Den ligger i den sydvestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Sottrum.

Geografi 
Horstedt er den nordligste kommune i samtgemeinden, og i kommunen ligger ud over hovedbyen landsbyerne Clünder, Horstedt, Stapel und Winkeldorf. Kommunen krydses af motorvej A 1.

Eksterne kilder/henvisninger 

 Om kommunen på Samtgemeindens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Teaterdokumentar

Teaterdokumentar er en blanding af dokumentar og teater, hvor virkelige hændelser sættes i scene med teatrets virkemidler. 
En teaterdokumentar er faktabaseret og bygger ikke på et fiktivt manuskript. På scenen står de personer der var med da det skete og fortæller deres version af historien, som de oplevede det. 

Den typiske tilblivelse for en teaterdokumentar består af tre elementer:
 Interview-delen, hvor den eller de medvirkende fortæller hele sin historie til instruktør og/eller forfatteren.
 Redigering, hvor historien skæres til.
 Iscenesættelsen, hvor det sceniske arrangement lægges, lys sættes og lydside monteres, som man kender det fra andre teaterforestillinger.

Holbæk Teater producerede i 2013 Ultimatum, hvor far og datter står på scenen og fortæller deres historie i en teaterdokumentar om alkoholmisbrug i familien. I 2015 producerede de Fedest, en teaterdokumentar om fedme. Begge instrueret af Kristoffer M Hansen.

I 2013 præsenterede Det Røde Rum på Det Kongelige Teater teaterdokumentaren Familieudredning, hvor instruktøren Tue Biering satte sin egen Familie (menneske)familie i scene.

Dokumentar
Johannes Knudsen

Johannes Knudsen (22. december 1917 - 10. februar 1957) var en dansk maskinmester på skibet Ellen Mærsk, der forsøgte at redde et japansk skib i kraftig storm ud fra Japans kyst, men han omkom i forsøget. Siden er Knudsen æret i Japan.

Henvisninger 

Danskere i 1950'erne
Søfolk
Personer fra Danmark
Personer fra Frederikshavn
Hans Rustad

Hans Rustad henviser til:

 Hans Rustad (officer) (1759–1832) – dansk-norsk officer og arkitekt
 Hans Rustad (journalist) (født 1950) – norsk journalist og blogger
Hotel Astoria (flertydig)

Hotel Astoria kan henvise til flere emner:

 Hotel Astoria - hotel i København
 Hotel Astoria (Bruxelles) - hotel i Bruxelles
Nader Ebrahimi

Nader Ebrahimi (2. april 1936 - 5. juni 2008) var en iransk forfatter, fotograf, filmskaber og illustrator.

Ebrahimi blev født og opvoksede i Teheran hvor han gik i skole, gymmasium og på studerede på universitetet, først jura og sidenhen engelsk litteratur. Han begyndte at skrive som 16 årig og skrev over 100 skønlitterære bøger for voksne og børn i løbet af sit liv. Han fik sit litterære gennembrud med romanen "Et hus for natten" fra 1963.

Samtidig med forfattergerningen har Ebrahimi bestredet mange brødjobs. Han var været mekaniker i den turkmenske ørken, bogtrykker, bankansat, layoutdesigner på en række tidsskrifter, oversætter, redaktør, iranolog, dokumentarist, manuskriptforfatter, spillefilmsinstruktør, bl.a. som skaber af to populære tv-serier, dramatiker, boghandler, kalligraf, fotograf, sangskriver, børnebogsillustrator, maler og lektor på Uni. Desuden har han udgivet mere end 200 litterære artikler.

I 1966 udkom et af hans hovedværker "Byen jeg elskede", en lyrisk roman om kærligheden mellem to børn og konflikterne mellem børnenes drømme og de voksnes restriktioner.

Nader Ebrahimi grundlagde et iransk institut for børnelitteratur ved navn "Hamgan". Instituttet fungerede som videnscenter og børnebogsforlag og modtog priserne "Asiens bedste forlag" og "Verdens bedste forlag" på internationale festivaler for børnebogsillustration.

I 1970 modtog han Bratislavas førstepremie, UNESCOs undervisningspris, Irans "årets bog" og adskillige andre priser. Han blev tildelt titlen "Bedste skønlitterære forfatter efter revolutionen" for romanen "Ild uden røg" - et syvbindsværk som han selv omsatte til en folkekær tv-serie

I 2014 udkom "Byen jeg elskede" på dansk på Forlaget Korridor, oversat af Shekufe Tadayoni Heiberg og illustreret med linoleumssnit af oversætteren og Karl-Emil Heiberg.

Udgivelser 
(Udvalg)

 Et hus for natten (1963)
 Byen jeg elskede (1966)
 Ild uden røg (1981) 
 Fyrre korte breve til min hustru (1989)
 En mand i permenent eksil (2004)

Eksterne links 
 Nader Ebrahimi på Litteratursiden.dk
 Nader Ebrahimi på Gazelle Agency 

Forfattere fra Iran
Hotel Astoria (Bruxelles)

Hotel Astoria er et femstjernet hotel i Bruxelles, Belgien, opført i 1909. Hotellet har været mødested for konger, statsmænd og berømtheder, og siden år 2000 har det været fredet.

Historie 
Hotellet blev opført i 1909 forud for verdensudstillingen i 1910, på foranledning af kong Leopold 2. af Belgien. Museet blev tegnet af arkitekten Henri Van Dievoet (1869–1931).

Se også 

 Hotel Sacher
 Ritz
 Hotel Negresco
 Pera Palace

Eksternt link 
 Hotel Astoria

Hoteller i Belgien
Byen jeg elskede

Byen jeg elskede [بار دیگر شهری که دوست می‌داشتم] er en persisk lyrisk roman af den iranske forfatter Nader Ebrahimi (1936-2008).

Romanen blev øjeblikkeligt en stor succes da den udkom i Iran i 1966 og siden da er den blevet genoptrykt 26 gange, senest i 2014.

I 2014 udkom romanen i dansk oversættelse på Forlaget Korridor. 

Byen jeg elskede er fortællingen om to børns kærlighed til hinanden, til livet og til deres by. Romanen er inddelt i 3 kapitler; "Efterårsdrømmens regn", "Fem breve til Stjernevænget fra strandhytten i Chamkhalleh" og "Enden på drømmens regn". Der gøres brug af 3 skriftstørrelser som fletter ind mellem hinanden gennem hele bogen. De 3 størrelser repræsenterer hver sit perspektiv, børnenes (lille skrift), det neutrale (mellemskrift) og den voksne fortællers (stor skrift). Dette formtræk var nyskabende da Ebrahimi anvendte det i Iran i 1966. 

Den danske udgave er oversat af Shekufe Tadayoni Heiberg og illustreret af Shekufe og Karl-Emil Heiberg

Noter 

Litteratur fra Iran
Romaner
Rikke Due-Andersen

Rikke Due-Andersen født 1972, er en dansk læge og atlet løber medlem af  Køge Atletik.

Due-Andersen begyndte at løbe 2010 for at komme i form efter at have været på barselsorlov. Hendes mand , som også løber, lokkede hende med til et halvmaraton i foråret 2010. Siden da har hun løbet fem maraton først i Berlin og København. Hun har hver gang forbedret sin tid. I foråret 2013 blev hun nummer fire ved det danske mesterskab og som 42-årig vandt hun overraskende DM i maraton 2014 i Odense. I januar 2015 kunne hun føje endnu en titel til samlingen, da hun på Bornholm vandt historiens første DM i trail.

Due-Andersen som mor til fire bor i Køge og arbejder som læge i egen praksis i Køge.

Danner privat par med Jens Nørremark.

Danske mesterskaber 
  2015 Trail-kort
  2014 Maraton 2:46.41
  2014 Halvmaraton 1:18.50

Personlige rekorder 
 5000 meter: 17.34.40 , 9. juni 2015
 10000 meter: 36.03.17 , 14. maj 2016
5km landevej: 17.39 , 10. maj 201
 10km landevej: 36.16 Østerbro, København 18. august 2018
 15km landevej: 57.16 Østerbro, 19. september 2018
 Halvmaraton: 1:18.50 Middelfart 3. maj 4
 Maraton: 2:46.41 H.C. Andersen Marathon, Odense 28. september 2014

Kilder 
 Dansk Atletik Forbund - Rikke Due-Andersen sejrer i DM Trail 
 Lokal læge blev Danmarksmester i maraton - Faxe.nu 
 Statletik.dk - Profil - Rikke Due-Andersen 

Atleter fra Køge Atletik
Atleter fra Team Hechmann
Langdistanceløbere fra Danmark
Læger fra Danmark
Trail (løbesport)
Lofotposten

Lofotposten er et dagblad som udgives i Svolvær i Nordland fylke i Norge. Avisen blev grundlagt i 1896.

Trykkeriet 
Lofotposten havde sit eget trykkeri siden avisen blev grundlagt i 1896, og både Lofotposten og Lofot-Tidende blev trykt her. I en periode frem til april 2008 blev også Vesteraalens Avis trykt hos Lofotpostens trykkeri. Trykkeriet i Svolvær blev nedlagt 1. oktober 2009, og Lofotposten og Lofot-Tidende trykkes nu hos K. Nordahls Trykkeri i Sortland, hvor også Bladet Vesterålen bliver trykt. Nedlæggelsen medførte at 14 stillinger blev nedlagt.

Oplag
Bekræftede netto oplagstal fra Mediebedriftenes Landsforening:
 2006: 7.429
 2007: 7.330
 2008: 7.133
 2009: 6.872
 2010: 6.512
 2011: 6.322
 2012: 6.133
 2013: 5.797

Se også 
 Lofoten Online
 Lofot-Tidende

Referencer 

Aviser fra Norge
Lofoten
Etableret i 1896